Številka: 10025-55/2024-2611

Datum: 25. 11. 2024

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) in 6. do 17. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) Ministrstvo za delo, družino, socialne zadeve in enake možnosti objavlja interni natečaj za zasedbo dveh prostih uradniških delovnih mest

**Podsekretar na Direktoratu za družino (DM 10199, DM 10309)**

Javni uslužbenci – uradniki, ki se bodo prijavili na prosti delovni mesti, morajo imeti sklenjeno delovno razmerje za nedoločen čas v organu državne uprave ali drugem organu, ki je po sporazumu z Vlado Republike Slovenije vstopil v interni trg dela in morajo biti imenovani v uradniški naziv ter izpolnjevati naslednje pogoje:

* končano visokošolsko univerzitetno izobraževanje (prejšnje)/visokošolska univerzitetna izobrazba (prejšnja), specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja), magistrsko izobraževanje (druga bolonjska stopnja)/magistrska izobrazba (druga bolonjska stopnja), magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja),
* smer izobrazbe: Pravo (Klasius 0421),
* najmanj 6 let delovnih izkušenj,
* opravljen strokovni izpit iz upravnega postopka in
* opravljeno obvezno usposabljanje za imenovanje v naziv.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Pri izbranih kandidatih se bo preverjalo, ali imajo opravljeno obvezno usposabljanje za imenovanje v naziv ter ali imajo opravljen izpit iz upravnega postopka.

Delovno področje:

* izvajanje strokovnih nalog in neposredna pomoč pri vodenju na delu delovnega področja ministrstva oziroma notranje organizacijske enote,
* samostojno oblikovanje sistemskih rešitev in drugih najzahtevnejših gradiv,
* vodenje in sodelovanje v najzahtevnejših projektnih skupinah,
* vodenje in odločanje v najzahtevnejših upravnih postopkih na prvi oziroma drugi stopnji,
* opravljanje drugih upravnih nalog podobne zahtevnosti.

Kandidata bosta v okviru svojih nalog opravljala upravne naloge vodenja in odločanja v postopkih na drugi stopnji s področja Zakona o uveljavljanju pravic iz javnih sredstev (ZUPJS), Zakona o starševskem varstvu in družinskih prejemkih (ZSDP-1) ter drugih postopkih, ki jih pokriva direktorat. Med drugim bosta opravljala tudi analize za namen priprave predlogov normativnih sprememb, vključno z usklajevanjem vsebin v notranji organizacijski enoti ali medresorsko.

Prijava mora vsebovati:

* izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
* opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
* izjavo kandidata, da ima sklenjeno delovno razmerje za nedoločen čas v organih državne uprave oz. drugih organih, ki so po sporazumu z Vlado RS vstopili v interni trg dela,
* izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima,
* izjavo kandidata o opravljenem usposabljanju za imenovanje v naziv,
* izjavo o opravljenem strokovnem izpitu iz upravnega postopka,
* izjavo kandidata, da za namen tega natečajnega postopka dovoljuje organu, ki objavlja interni natečaj, pridobitev podatkov iz uradnih evidenc.

Zaželeno je, da prijava vsebuje izpolnjen obrazec iz priloge ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranima kandidatoma bo sklenjena pogodbo o zaposlitvi oziroma aneks k pogodbi o zaposlitvi o premestitvi na uradniško delovno mesto podsekretar, na katerem se delo opravlja v nazivu podsekretar ali sekretar, s trimesečnim poskusnim delom. Izbrana kandidata bosta delo opravljala v poslovnih prostorih Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana.

Formalno nepopolne prijave in nepravočasne vloge se v skladu s prvim odstavkom 12. člena Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) ne bodo uvrstile v izbirni postopek.

Kandidat vloži prijavo v pisni obliki, ki jo pošlje v zaprti ovojnici **z označbo** »za interni natečaj za prosti delovni mesti pod šifro **10199 in 10309 podsekretar** na Direktoratu za družino«, in sicer **v roku 15 dni** po objavi na spletišču državne uprave GOV.SI **na naslov**: Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana. Za pisno obliko prijave se šteje tudi elektronska oblika, poslana **na elektronski naslov**: gp.mddsz@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri oziroma neizbiri obveščeni po elektronski pošti na elektronski naslov za vročanje, naveden v prijavi. Obvestilo o končanem postopku internega natečaja z navedbo, da je bil v natečajnem postopku izbran kandidat, oziroma obvestilo o neuspelem internem natečaju bo objavljeno na spletišču državne uprave GOV.SI.

Informacije o izvedbi internega natečaja dobite pri Nini Jurgec na tel. št. (01) 369 77 64, o  delovnem področju pa pri Nuši Majhenc na tel. št. (01) 369 75 00

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Luka Mesec

 minister

 Po pooblastilu:

 Natalija Pogorevc

 generalna sekretarka